**Zmluva o tichom spoločenstve**

uzavretá v zmysle § 673 a nasl. Obchodného zákonníka medzi týmito zmluvnými stranami

Podnikateľ : .......................................

IČO : .......................................

Sídlo / miesto podnikania : .......................................

Štatutárny orgán : .......................................

Zápis : .......................................

(ďalej len „Podnikateľ“)

a

Tichý spoločník : .......................................

Bydlisko / sídlo : .......................................

Dátum narodenia / IČO : .......................................

Zápis : .......................................

Štatutárny orgán: .......................................

(ďalej len „tichý spoločník“)

**Článok I.**

**Vklad tichého spoločníka**

1. Predmetom vkladu tichého spoločníka je peňažná suma vo výške .............,- Eur (slovom ........... eur).
2. Tichý spoločník je povinný vložiť vklad do ........ dní od podpisu tejto zmluvy.

**Článok II.**

**Podiel na zisku a strate**

1. Tichému spoločníkovi patrí časť zisku podnikateľa vo výške ........... % (slovom ........... percent ).
2. Tichému spoločníkovi vzniká nárok na vyplatenie podielu zo zisku do 30 dní od schválenia ročnej účtovnej závierky / po vyhotovení ročnej účtovnej závierky. Pri neskoršej strate nie je spoločník povinný prijatý podiel na zisku vracať.
3. O podiel na strate sa znižuje vklad tichého spoločníka. O podiel na zisku v ďalších rokoch sa znížený vklad zvyšuje a nárok na podiel na zisku vzniká spoločníkovi po dosiahnutí pôvodnej výšky vkladu. Tichý spoločník nie je povinný pri podiele na strate z podnikania svoj vklad dopĺňať a na strate sa zúčastňuje len do výšky svojho vkladu.

**Článok III.**

**Práva a povinnosti zmluvných strán**

1. Podnikateľ sa zaväzuje :

 a/ Vyplatiť tichému spoločníkovi jeho podiel na zisku vo výške a v termíne dohodnutom v Čl. II. tejto zmluvy,

 b/ umožniť tichému spoločníkovi nahliadať do obchodných dokladov a účtovných záznamov, robiť si z nich výpisy, ako aj na jeho požiadanie informovať ho o stave jej podnikania.

1. Tichý spoločník :

 a/ je oprávnený nahliadať do obchodných dokladov a účtovných záznamov podnikateľa a požadovať rovnopis ročnej účtovnej uzávierky,

 b/ nie je oprávnený požadovať vrátenie svojho vkladu pred zánikom tejto zmluvy.

1. Práva a povinnosti voči tretím osobám z podnikania vznikajú len podnikateľovi; tichý spoločník však ručí za záväzky podnikateľa, ak prehlási osobe, s ktorou podnikateľ rokuje o uzavretí zmluvy, že on a podnikateľ podnikajú spoločne.
2. Zmluvné strany sa zaväzujú v úzkej súčinnosti spolupracovať, aby bol dosiahnutý, čo najväčší zisk podnikateľa, pričom podnikateľ vyhlasuje, že za týmto účelom bude pri rozhodovaní o svojom chode prihliadať aj na záujmy tichého spoločníka.

**Článok IV.**

**Zánik spoločenstva**

1. Táto zmluva sa uzatvára na dobu ................. rokov / na dobu neurčitú.
2. Účasť tichého spoločníka na podnikaní zaniká:

a) uplynutím doby, na ktorú bola uzavretá,

b) trojmesačnou výpoveďou, ktorá začína plynúť prvým dňom nasledujúceho mesiaca po doručení výpovede, pričom zmluvu možno vypovedať najneskôr šesť mesiacov pred koncom kalendárneho roka,

c) ak dosiahne podiel tichého spoločníka na strate výšku jeho vkladu,

d) ukončením podnikania, na ktoré sa zmluva vzťahuje,

e) vyhlásením konkurzu na majetok podnikateľa alebo zamietnutím návrhu na vyhlásenie tohto konkurzu pre nedostatok majetku.

1. Do 30 dní po zániku zmluvy je podnikateľ povinný vrátiť tichému spoločníkovi vklad zvýšený alebo znížený o jeho podiel na výsledku podnikania.

**Článok V.**

**Doručovanie**

1. Zmluvné strany sa dohodli, že právny úkon niektorej zmluvnej strany smerujúci ku vzniku, zmene, zániku práv a povinností alebo zmene alebo zániku právneho vzťahu založeného touto zmluvou, alebo akékoľvek oznámenie alebo výzva, požiadavka alebo súhlas niektorej zo zmluvných strán, ktorý sa bude vyžadovať, alebo ktorý bude povolený alebo nevyhnutný na základe tejto Zmluvy, musí byť písomný (ďalej len „písomnosť“) a musí byť doručený poštou ako doporučená zásielka alebo osobne. Na tento písomný styk (odosielanie a doručovanie) sa použijú adresy sídiel oboch zmluvných strán
2. Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
3. Účinky doručenia písomnosti nastanú aj vtedy ak

a) zmluvná strana zmenila adresu, na ktorú sa má podľa tejto zmluvy odosielať písomnosť, bez toho, aby túto zmenu druhej zmluvnej strane oznámila, a následne pošta túto písomnosť vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane, alebo

b) doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo, alebo

c) zmluvná strana prijatie písomnosti odmietne, a to dňom odmietnutia prijatia písomnosti, alebo

d) odosielateľovi bola zásielka vrátená ako nedoručená, a to dňom vrátenie nedoručenej zásielky.

**Článok VI.**

**Záverečné ustanovenia**

1. Táto zmluva je platná a účinná dňom podpísania oboma zmluvnými stranami.
2. Vzťahy vyplývajúce z tejto zmluvy a v tejto zmluve bližšie neupravené, sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
3. Akékoľvek zmeny tejto zmluvy budú vykonávané formou písomných a očíslovaných dodatkov, podpísaných oboma zmluvnými stranami. Akékoľvek zmeny tejto zmluvy vykonané v inej forme nebudú pre zmluvné strany záväzné.
4. Zmluvné strany tejto zmluvy sa dohodli, že všetky spory vzniknuté z právnych vzťahov, ktoré vyplývajú z tejto zmluvy, alebo súvisiacich s touto zmluvou, vrátane všetkých vedľajších právnych vzťahov, ktoré súvisia s touto zmluvou, sa budú snažiť vyriešiť zmierom.
5. Ak akékoľvek ustanovenie tejto zmluvy bude vyhlásené za neplatné, takéto vyhlásenie nebude mať vplyv na účinnosť a/alebo uplatniteľnosť ďalších ustanovení tejto zmluvy a zmluvné strany sa zaväzujú v prípade potreby ho nahradiť príslušným platným ustanovením.
6. Akékoľvek spory a nároky vyplývajúce z tejto zmluvy alebo s ňou súvisiace sa budú riešiť predovšetkým rokovaním a dohodou zmluvných strán v dobrej viere a s dobrým úmyslom.
7. Táto zmluva je vyhotovená v dvoch (2) originálnych rovnopisoch, pričom každá zo zmluvných strán obdrží po jednom (1) vyhotovení.
8. Zmluvné strany prehlasujú, že si zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni ani za nápadne nevýhodných podmienok vlastnoručne podpísali a sú si plne vedomí následkov z nej vyplývajúcich.

 V ........................ dňa ........................ V ........................ dňa ........................

 -------------------------------------- --------------------------------------

 **Podnikateľ Tichý spoločník**